Sveinbjörg er eigandi Panic Production (panicproductions.is) ásamt Margréti Söru Guðjónsdóttur sem sérhæfir sig í að skapa óhefðbundin dansleikhúsverk í samstarfi við erlenda listamenn úr ólíkum listgreinum. Sveinbjörg starfaði lengi sem kennari hjá Listdansskóla Íslands og stjórnaði Nútímadansbrautinni um tíma. Hún er einnig ein af stofnendum Reykjavík Dance Festival. Einnig er hún formaður Samtaka um Danshús sem rekur Dansverkstæðið, vinnustofur fyrir danshöfunda.